text: Drikkevandet skal fortsat koges
  15 december 2017 kl. 13.37
  Drikkevandet i Vesterlund skal fortsat koges før brug - kommune og vandværk afventer svar på prøver.
  Den knap 200 husstande, der er tilsluttet Vesterlund Vandværk, skal fortsætte med at koge drikkevandet nogle dage endnu.
  Først i begyndelsen af næste uge er der klarhed over, hvor bakterierne, der blev fundet i denne uge, stammer fra.
  - Vi forventer svar på prøverne mandag eller tirsdag, forklarer Bo Uttrup, miljøtekniker hos Vejle Kommune, fredag til TV SYD.
  Prøver er taget af råvandet i tre boringer samt det behandlede vand fra vandværket, der forsyner 188 husstande inklusive Vesterlund Efterskole mange elever. 
  Problemerne med det forurenede vand er opstået efter etablering af et nyt vandbehandlingsanlæg.
  Vejle Kommune oplyser på sin hjemmeside om, hvilke forholdsregler, man skal tage sig i Vesterlund og omegn.
  
  